Şarê Mexmûrî roja 9. de vera xîretê ablûqakerdişî yê artêşa Iraqî xo ver dano la serê sibayî artêşa Iraqî reyna seba ablûqa têgêraye.
Artêşa Iraqî hêzêko leşkerî yo giran vist verî. Şarê kampe hema zî xoverdayîşê xo rê dewam keno.
Artêşa Iraqî 20ê gulane de ablûqa dabî destpêkerdene. Selahîyetdaranê Iraqî pêvînayîşan de soz dabi şarî ke ablûqa wedarno la sozê xo nêard ca. Mexmûrijî vanê ke ablûqa  tedayanê PDK û dewleta tirke ser o yena caardene.
